- Nå har vi ikke gjort noen konkret opptelling, men det stemmer at det er veldig mange som er syke, sier rektor Hilde Klungsøyr til Dagbladet.

Hun sier blant annet at det var 35 eller 36 syke på sjette trinn, og omtrent 25 var syke på åttende trinn.

- Jeg har ikke tall på resten, men det har vært mye fravær i andre klasser også, sier Klungsøyr.

Skru På Lyd Error Error BORTE I APRIL: USAs president Donald Trump fortalte mandag kveld at «folk tror» at coronaviruset vil forsvinne i april på grunn av «varmen». Video: Ap / NTB Scanpix Vis mer

Flatåsen er en barne- og ungdomsskole med 830 elever.

- Vi har kulturuke denne uka, og måtte til og med avlyse en forestilling på dagtid i dag, og en på kveldstid, fordi det var så mange som var syke, sier Klungsøyr.

Hun forteller at det bare er de siste to dagene de har hatt så høyt fravær.

Onsdag stengte deler av Trondheim legevakt, fordi man fryktet at en person var smittet av corona-viruset Covid-19.

Smittevernoverlege Eli Sagvik i Trondheim kommune sier til Dagbladet at hun er varslet om sykdommen på Flatåsen, men at hun ikke har blitt varslet om tilsvarende tilfeller på andre skoler.

- Vi vet at det er en del sykdom. Vi vet ikke hva som er årsaken, men det må vi jo prøve å finne ut av, sier Sagvik.